ን "ሓ'ባር ማሕበራዊ ምዕባሌ" ፖሊሲ ኣብ ምሕንጻጽ ይጥቀምሉ። ኩባንያታት ከይተረፋ ነቶም ሓበርቲ ኣሃዛት ይጥቀማሎም'የን - ኮርፖረሽን ዲዝኒ፡ ንኣብነት፡ ናይ ባንካ-ዓለም ኣሃዛት ("ሓበርቲ-ኣማሓድራ-ዓለም") ተጠቒማ ንሰንዓ ፍርያታ ኣበየኖት ሃገራት ከም እተዋፍሮም ንኽትውስን ይጠቕማ። ብተወሳኽ እቶም ሓበርቲ ኣሃዛት ሃገራት ዝረኽቡዎ ሓገዝ ንምሽናን ክሕግዙ ይኽእሉ። እት ጕዳይ ግን ኣማታኢ ክኽውን ይኽእል። እቶም ሓበርቲ ኣሃዛት ንረቛሒታት "ጥዑይ ምሕደራ" ስለ ዝጥቀሙ መምዘኒታት ግሎባላዊ ኣሰራርሕ ኣብ ሕቶ ምልኽት ክኣቱ ይኽእል - ከም ኣብነት መግዛእታዊ ስርዓት ዝነበሮ ቅርጺ ሃገር ይዅን ምዕራባዊ ክብርታት ስለ ዝጥቀሙ። እቲ ካልእ ኣካትዒ ሸነኹ ክሳብ ክንደይ እዞም ሓበርቲ ኣሃዛት ምስ ፍርቂ ህዝቢ ዓለምና ብብቕዓት ይተኣሳሰር - ጕዳይ ደቂ ኣንስትዮ። ተመራመርቲ ከም ዝበጽሕዎ፡ ንኣብነት፡ ኣብ ርኹባት ዘይኰና ሃገራት ዝምድናታት ግዝኣተ-ሕግን ደረጃ ደቂ ኣንስትዮ ኣየርእን። ተራ ደቂ ኣንስትዮ ለጠቕ ኣብ ዝብልሉ ሃገራት (ንኣብነት ስራሕን ትምህርትን ክንክን ጥዕናን ዘይምርካብ)፡ እቶም መዐቀኒታት ፍጹማት ከም ዘይኰኑ ክንርዳእ ንኽእል። ነዞም ሓበርቲ ኣሃዛት ብጥንቕቐ ክርኣዩ ይግባእ ይብሉ ክኢላታት። ንመጻኢ ምርኣይ እዞም ኣሃዛት፡ ነቐፌታት ኣብ ግምት ብምእታው፡ ከም መበገሲ ነቝጣታት ክንጥቀመሎም ንኽእል። ኣገደስቲ ዝዀንሉ ዓቢ ምኽንያት ኣሎ፡ እዚ ኸኣ ንስዉራት ሓፈሻውያን ኣንፈታት ክጥቍሙ ስለ ዝኽእሉ'ዮም። ምናዳ ገሊኦም ኣንፈታት ብእዋኑ ምስ ዘይምከቱ ሳዕቤኖም ሓደገኛ ክኸውን ይኽእል። ቱኒዝያ ከም ኣብነት ክትውሰድ ይከኣል። እቶም ዘገም ኢሎም ብዉሽጠ-ዉሽጢ ዝዓብዩ ዝነበሩ ጸገማት (ድምጺ ህዝቢ ዘይምስማዕ፡ ግሉጽነት ክንኪ) ንዝነበረ ኵነታት ከም ዝትኰስ ገይሩዎ - ሓደ ሰብ ብዓቕሊ ጽበት ነብሱ ምስ ኣባርዐ እቲ ኵነታት ክባራዕ ክኢሉ። እቲ ብሰውራ ጽድያ-ዓረብ ዝፍለጥ ከኣ ሰዓበ። ምንጪ ስእሊ, Alamy መግለጺ ስእሊ, ናይ ዲዝኒ ኣቑሑት ዝፈርየለን ሃገራት ዝውሰን ኣብቲ ዓለማዊ ባንክ ዘውጽኦ ሓበሬታ'ዩ ዝምርኮስ ናይ ቨነዝወላ ኣብነት'ውን ክንርኢ ንኽእል። ሃብታም ሃገር ክንሳ ሰኣን ግዝኣተ-ሕጊ ከነው ኣቢላ ምሓዝ ኣብ'ዚ ዝርአ ዘሎ ቅልውላው ኣትያ ትርከብ። እቶም ሓበርቲ ኣሃዛት ንቨንዝወላ ኣብ ለጠቕ ዝበለ ደረጃ ንነዊሕ ዓመታት ከም ዘንበሩዋ ፍሉጥ'ዩ። ቦተሮ ከም ዝብልዎ "እዞም ኣሃዛት መጻኢ ኣንፈታት ሃገር ክሕብሩ ይኽእሉ'ዮም"። "ብኣንጻሩ ኣብ ሕቡራት መንግስታት ኣሜሪካ ዝተኸስተ ውጽኢት ክንርኢ ንኽእል" ይብሉ ቦተሮ። "ባይቶኣዊ ሽማግለ (ኮንግረስስ) ኰነ ሰኔት (ላዕለዋይ ሓጋጊ ባይቶ) ኣብ ትሕቲ ቍጽጽር ሪፓብሊካውያን ሃልዩ ክነሱ ከም ድላዮም ክገብሩ ኣይክእሉን። እዚ ኸኣ ብርክት ዝበሉ መቋጻጸር-ስልጣን ትካላት ስለ ዘሎዎም'ዩ። ስለዚ ንሓንቲ ሃገር ኣደልዲላ ንኽትረግጽ - ዝተረጋግአት፡ ድሕነት ዝሰፈና፡ ርትዓዊት፡ ንዜጋታታ ድማ ጥዑይ ኣገልግሎት ብምሃብ ዝሓሸ መነባብሮ እትፈጥረሎም - ዝሕግዝዋ ባእታት ኣየኖት'ዮም?
